
INDLEDNING 


Den  oldgræske  Luksationslære  findes  fremstil¬ 
let  i  et  af  de  hippokratiske  Skrifter,  der  har 
til  Titel:  Om  Leddene1).  I  dette  Skrift  omtales 
Luksationerne  af  Skulderleddet,  Nøglebenet,  Akro- 
mion,  Radius  og  Ulna  (Albuleddet),  Haandleddet, 
Hofte-  og  Knæled  samt  Fodleddet.  Det  er  saa- 
ledes  en  meget  omfattende  og  tillige  indgaaende 
Fremstilling  af  den  Tids  Viden  om  Luksationerne 
med  særligt  Hensyn  til  Repositionsmetoderne ;  og 
hele  denne  Fremstilling  meddeler  et  Indtryk  af 
den  store  praktiske  Erfaring,  Forfatteren  af  dette 
Skrift  har  haft  i  Bedømmelsen  og  Behandlingen 
af  disse  kirurgiske  Lidelser;  man  forstaar  ogsaa, 
at  Læren  om  Luksationer  og  deres  Behandling 
har  sin  Oprindelse  langt  forud  for  den  hippokra¬ 
tiske  Tid,  idet  de  forskellige  Apparater  til  Re- 
position  omtales  som  stammende  fra  en  langt 
tidligere  Tid. 


b  negl  åg&gæv.  (Littré  Vol,  IV.  S.  78—326). 

I.  SKULDERLUKS ATIONER 


Straks  ved  Omtalen  af  Skulderluksationen  faar 
man  et  Billede  af  den  Tilstand,  hvori  dette  Af¬ 
snit  af  den  praktiske  Kirurgi  befandt  sig  paa 
den  Tid;  Forfatteren  siger  nemlig,  at  han  selv 
ikke  har  set  andre  Former  af  Skulderluksation 
end  Luksationen  nedad  i  Axillen ;  men  at  Lægerne 
omtaler  Skulderskred  udad,  opad  og  fortil ;  og 
særlig  den  sidstnævnte  anses  for  at  være  en  meget 
hyppigt  optrædende  Form;  men  Forfatteren  me¬ 
ner,  at  dette  beror  paa  en  Fejltagelse  —  Lægerne 
lader  sig  nemlig  skuffe  af  et  Fænomen,  der  ofte 
iagttages  hos  Individer  med  en  stærkt  atrofieret 
Skuldermuskulatur,  hvor  Caput  Humeri  træder 
tydeligt  frem  fortil  og  derved  giver  den  under¬ 
søgende  Læge  Indtryk  af  en  forhaandenværende 
Skulderluksation.  —  Det  ses  af  denne  kritiske 
Bemærkning,  at  Lægernes  anatomiske  Kundska¬ 
ber  ofte  har  været  mangelfulde,  men,  som  det 
senere  skal  omtales,  er  det  dog  muligt,  at  de  af 
Forfatteren  kritiserede  Læger  ofte  har  haft  Ret 
i  deres  Diagnose  af  den  af  Forfatteren  ukendte 
Skulderluksation  fortil1).  —  Derimod  anser  For¬ 
fatteren  Luksationen  nedad  i  Axillen  for  at  være 


b  Indad. 

meget  hyppig,  og  mange  forst  aar  at  reponere 
den;  og  til  Reposition  havde  man  mange  Metoder 
at  vælge  imellem.  — 

Naar  man  stod  overfor  et  Tilfælde  af  mulig 
Skulderluksation,  maatte  man  begynde  med  at 
sammenligne  de  to  Skulderpartier  hos  Patienten 
selv1);  men  man  maa  dog  have  i  Erindring,  at 
der  kan  være  en  vis  Forskel  paa  de  to  Sider, 
uden  at  der  er  nogen  Luksation,  idet  der  er  Til¬ 
fælde,  hvor  Patienten  paa  Grund  af  Smerter  af 
anden  Aarsag  ikke  er  i  Stand  til  at  holde  Skul¬ 
deren  i  naturlig  Stilling;  men  er  der  en  Luksa¬ 
tion,  vil  der  være  følgende  Tegn :  1 )  Caput  Humeri 
er  mere  fremtrædende  paa  den  syge  end  paa  den 
raske  Side;  2)  det  øverste  Parti  af  Skulderen  er 
udhulet ,  og  Akr omion  træder  mere  frem  end  nor¬ 
malt,  fordi  Caput  er  skredet  ned;  3)  Albuen  paa 
den  læderede  Side  staar  mere  udfra  Kroppen  end 
paa  den  raske  Side,  og  forsøger  man  at  nærme 
den  til  Brystet,  kan  det  vel  lade  sig  gøre,  men 
ikke  uden  at  denne  Bevægelse  volder  Smerte ;  4) 
Patienten  kan  ikke  selv  føre  den  i  Albuleddet 
strakte  Arm  op  til  Øret  og  ikke  frit  foretage  Be¬ 
vægelser  med  Armen  frem  og  tilbage. 

Vil  man  nu  sammenligne  de  af  den  oldgræske 
Forfatter  angivne  Kendetegn  for  Skulder  luksa - 
tionen  nedad  med  de  i  en  kirurgisk  Haandbog 


x)  Det  bemærkes,  at  man  ikke  maa  sammenligne  Pt.s 
læderede  Skulder  med  Skulderpartiet  hos  en  anden,  rask 
Person. 

fra  det  19.  Aarhundredes  Slutning1)  omtalte  Symp¬ 
tomer,  finder  man  følgende: 


Den  oldgræske  Forfatter : 

1)  Caput  fremstaaende. 

2)  Skulderen  »udhulet«. 

3)  Albuen  udadstaaende. 

4)  Den  strakte  Arms  Løft¬ 
ning  til  Øreegnen  ikke  mulig, 
ligesaalidt  som  Sidebevægel¬ 
ser;  passive  Bevægelser  mu¬ 
lige,  men  smertefulde. 


Det  19.  Aarh.  ( Kønig ): 

1)  Caput  synligt  og  føleligt 
i  Aksillen. 

2)  Skulderen  mangler  den 
naturlige  Runding. 

3)  Albuen  er  abduceret. 

4)  Aktive  Bevægelser  af 
Skulderleddet  ikke  mulige; 
passive  Bevægelser  mulige, 
men  ledsagede  af  Smerter. 


Som  det  heraf  vil  ses,  er  der  fuldstændig  Over¬ 
ensstemmelse  i  Symptomer  og  Kendetegn  —  et 
Bevis  paa  de  oldgræske  Lægers  fremtrædende 
Evne  til  skarp  Iagttagelse  og  til  at  fæste  Op¬ 
mærksomheden  netop  ved  de  Fænomener,  der  i 
hvert  Tilfælde  maatte  betragtes  som  de  mest  af¬ 
gørende  og  betydningsfulde. 

Men  den  hippokratiske  Luksation  nedad  i  Axil- 
len  maa  have  omfattet  ogsaa  de  Luksationsformer 
indad,  som  den  hippokratiske  Forfatter  ikke  har 
været  tilbøjelig  til  at  anerkende;  han  siger  nem- 
lig,  at  Luksationen  nedad  er  den  hyppigste,  men 
efter  Nutidens  Lære  er  den  den  sjældneste,  me¬ 
dens  Luksationerne  indad  —  subcoracoidea  (og 
subclavicularis)  er  de  hyppigst  forekommende;  og 
naar  de  andre  Læger  paa  den  Tid,  hvad  For¬ 
fatteren  omtaler  og  skarpt  kritiserer,  har  angivet 
Luksationerne  fortil  (indad)  som  de  hyppigste  — 


J)  Konig:  Lehrbuch  der  Chirurgi  III.  1886. 

og  de  vel  ikke  alle  har  ladet  sig  vildlede  af  en  Atrofi 
af  Skuldermusklerne  —  medens  den  hippokrati- 
ske  Forfatter  vil  hævde,  at  Luksationen  nedad 
er  den  oftest  forekommende  —  faar  man  en 
Anelse  om,  at  han  ofte  har  taget  en  Luxatio 
subcoracoidea  —  af  de  andre  Læger  kaldt  en 
Luksation  fortil  —  for  en  Luksation  nedad  i 
Aksillen.  — 

Disse  var  de  Luksationsformer,  den  Tids  Læger 
kendte,  idet  en  retroglenoidal  Luksation  ikke  om¬ 
tales,  men  den  kan  maaske  søges  under  Beteg¬ 
nelserne  :  Luksation  udad  eller  opad.  — 

Gaar  man  nu  over  til  at  undersøge  Datidens 
Repositionsmetoder ,  vil  man  finde  flere  forskellige, 
fra  de  mest  enkle  og  lettest  anvendelige  til  de 
mest  indgribende,  der  fordrede  særlige  Hjælpe¬ 
midler  og  Redskaber. 

Efter  en  Bemærkning  om,  at  der  er  Individer, 
hos  hvem  Skulderen  let  gaar  af  Led,  og  at  saa- 
danne  Personer  har  erhvervet  sig  en  vis  Øvelse 
i  selv  at  sætte  deres  Ledskred  ind  ved  Hjælp  af 
den  anden  Haands  Fingre,  der  udøver  et  Tryk 
mod  det  lukserede  Caput  Humeri,  samtidigt  med 
at  den  lukserede  Arms  Albu  føres  ind  mod  Bry¬ 
stet,  gaar  Forfatteren  over  til  at  omtale  de  for¬ 
skellige,  af  Lægerne  anvendte  Metoder. 

Den  simpleste  er  Reposition  ved  Hjælp  af 
Haanden ;  Lægen  lægger  sin  ene  Haands  Fingre 
ind  imod  den  indadvendte  Runding  af  Caput, 
sit  Hoved  mod  Akromion  til  Modtryk,  sine  Knæ 
mod  Armen  tæt  ved  Albuen  for  at  trykke  denne 

ind  mod  Brystet;  og  efter  at  have  indtaget  denne 
Arbejdsstilling,  trykker  han  med  Haanden  Caput 
Humeri  bort  fra  Brystet  og  imod  og  ind  i  Led¬ 
det.  —  I  visse  Tilfælde  førtes  Armen  om  imod 
Ryggen,  og  imedens  Lægens  ene  Haand  støttedes 
mod  Leddet  bagtil,  førte  hans  anden  Haand 
Albuen  opad  under  samtidig  Tilbagedrejning1)  af 
Armen. 

En  anden  Metode  var  den,  der  tog  Lægens 
Fod  til  Hjælp;  Patienten  anbragtes  da  i  Ryg¬ 
leje;  Lægen  satte  sig  paa  Gulvet  ved  den  lukserede 
Arms  Side;  en  af  de  til  Boldspil  almindelig  be¬ 
nyttede  smaa,  haar  de,  af  flere  Lag  Læder  dan¬ 
nede  Bolde  lagdes,  omhyllet  med  et  Stykke  blødt 
Linned,  hvis  Ender  førtes  op  over  Skulderen  og 
fastholdtes  af  en  Medhjælper,  ind  i  Armhulen. 
Medhjælperen,  der  skulde  øve  Modtrækket,  satte 
sin  Fod  mod  Akromion,  medens  en  anden  Med¬ 
hjælper  støttede  den  raske  Skulder.  Læderbolden, 
der  skulde  lægges  saa  tæt  som  muligt  ind  mod 
Brystet,  var  her  et  nødvendigt  Hjælpemiddel,  da 
Armhulen  ved  det  Træk  i  Armen,  der  skulde 
foretages,  vilde  uddybes,  Senerne  derved  stram¬ 
mes  og  saaledes  modvirke  Reposi tionen.  —  Lægen 
foretog  nu  Indsætningen  af  Caput  ved  at  stemme 
sin  Hæl  mod  det  og  samtidigt  øve  et  nedad - 
gaaende  Træk  i  Armen2). 

En  endnu  kraftigere  Metode  var  Reposition 

x)  Supination  og  Rotation  udad,  hvorved  Caput  roteredes 
ind  i  Ledskaalen. 

2)  P.  84. 

ved  Hjælp  af  Lægens  Skulder.  Lægen  maatte  da 
være  højere  end  Patienten.  Skulderen  førtes  ind 
i  Patientens  Armhule,  saa  at  han  løftedes  i  Vejret 
og  saaledes  svævende  i  Luften  dannede  en  Mod¬ 
vægt  mod  det  Træk,  som  Lægen  øvede  i  Armen, 
der  hurtigt  og  kraftigt  førtes  ind  imod  Lægens 
Bryst;  i  denne  Stilling  »rystedes«  Patienten,  til 
Skulderhovedet  kom  i  Led.  —  Denne  voldsomme 
Metode  omtales  som  meget  anvendelig  paa  Pa¬ 
lais  tra  og  i  det  hele  overalt,  hvor  man  ikke 
havde  Hjælpemidler  og  Redskaber  ved  Haanden1). 

Reposition  foretoges  ogsaa  ved  Hjælp  af  en 
Stav  af  Form  som  en  Støder  til  en  Morter,  der  be¬ 
nyttedes  omviklet  med  et  Stykke  blødt  Linned 
og  førtes  ind  imellem  Caput  Humeri  og  Brystet; 
Patienten  anbragtes  paa  et  Sæde,  der  var  saa 
højt,  at  Armhulen  kom  til  at  hænge  ud  over 
Stavens  (afrundede)  Ende,  saa  at  denne  saa  kraf¬ 
tigt  som  muligt  støttedes  mod  Caput;  i  Alminde¬ 
lighed  benyttedes  en  Stav  saa  lang,  at  Patienten 
i  oprejst  Stilling  hang  ud  over  den,  og  Armen 
straktes  langs  med  Staven;  en  Medhjælper  støt¬ 
tede  Legemet  paa  Patientens  anden  Side,  medens 
Repositionen  foretoges2 ) . 

Eller  man  benyttede  et  af  Trinene  paa  en  Stige ; 
Patienten  sad  da  paa  en  Bjælke,  hvorimod  Stigen 
støttedes,  eller  han  stod  oprejst  under  Reposi¬ 
tionen;  paa  Trinet  fæstedes  en  Genstand  af  rund 
Form,  som  kunde  føje  sig  ind  i  Armhulen  og 


!)  P.  86. 

2)  P.  88. 

hjælpe  til  at  tvinge  Caput  ind  i  dets  naturlige 
Leje1). 

Ved  friske  Luksationer  anvendte  man  under¬ 
tiden  den  store  thessaliske  Stol,  idet  Patienten 
satte  sig  paa  tværs  af  denne  med  den  ved  en 
Bandage  beskyttede  Arm  over  Stoleryggen,  hvor¬ 
efter  Ekstensionen  foretoges  paa  Armen  og  Krop¬ 
pen.  Det  samme  kunde  iværksættes  ved  at  be¬ 
nytte  den  nederste  Luge  af  en  dobbeltluget  Dør2) ; 
»det  gælder  om  at  bruge,  hvad  der  er  ved  Haan¬ 
den«3)  . 

Men  den  kraftigste  Metode  var  dog  den,  hvor¬ 
ved  en  saakaldt  »Ambe«  benyttedes.  Dette  Ap¬ 
parat  beskrives  saaledes:  Et  Stykke  Træ  4  eller 
5  Fingre  (6 — 7  Ctm.)  bredt,  2  Fingre  (4  Ctm.)  tykt 
og  2  Alen  (D/g  Meter)  langt,  afrundedes  ved  den 
ene  Ende,  hvor  det  tillige  var  smallest  og  tyndest ; 
ved  denne  Ende  havde  det  en  lille  Forhøjning  — 
»Amben«4),  der  omvikledes  med  et  Bind  eller  et 
Stykke  blødt  Linned;  paa  dette  Stykke  Træ  blev 
Armen  anbragt,  Amben  førtes  ind  i  Armhulen 
saa  langt  op  som  muligt  imellem  Brystet  og 
Caput  Humeri,  og  hele  Armen  fra  Overarm  til 
ud  over  Haandleddet  fæstnedes  derefter  til  Skin¬ 
nen  ved  Hjælp  af  Bind,  saa  at  Armen  ubevægelig 
fastholdtes  til  Underlaget.  —  Dette  Apparat  an¬ 
vendtes  nu  paa  følgende  Maade:  imellem  to  Stol¬ 
per  fastgjortes  en  Tværbjælke,  den  til  Skinnen 

!)  P.  88. 

2)  vjiEQ  di%Åuåog  'd'vqog. 

3)  P.  92—94. 

4)  å/j,j3r)  (åju(3ojv,  Ophøjning,  Udbugtning). 

fæstnede  Arm  førtes  over  Bjælken,  saaledes  at 
Armhulen  hvilede  paa  denne,  der  var  anbragt  i 
en  saadan  Højde,  at  Patienten  paa  den  anden 
Side  af  den  kom  til  at  staa  paa  Tæerne,  saa  at 
hans  eget  Legeme  dannede  Modtrækket,  eller 
dette  foretoges  af  en  Medhjælper,  der  lagde  sine 
Arme  om  Patientens  Hals ;  derefter  foretog  Lægen 
Ekstension  og  Reposition  af  Caput.  — 

Denne  Metode  ansaaes  almindelig  for  at  være 
en  af  de  bedste,  idet  Tværbjælken  og  Amben 
virkede  som  Løftestænger,  og  naar  Amben  var 
indført  paa  rette  Maade,  helt  op  over  Caput, 
vilde  Træk  og  Modtræk  virke  paa  passende  Vis 
og  bevare  Ligevægten  uden  at  medføre  Fare  for 
Lemmet.  Og  det  anføres,  at  friske  Luksationer 
ved  Anvendelsen  af  denne  Metode  hurtigt  og  let 
lod  sig  reponere,  ofte  endog  før  man  syntes  at 
have  udøvet  nogen  Ekstension. 

Og  ved  gamle  Luksationer  hævdede  den  sig 
som  den  eneste,  der  kunde  føre  til  Maalet,  naar 
da  Caput  ikke  var  blevet  fæstnet  paa  Luksations- 
stedet  ved  Omvoksning  med  Musklerne  eller  havde 
dannet  sig  et  nyt  Leje  paa  Stedet.  — 

Forfatteren  synes  dog  ikke  selv  at  have  an¬ 
vendt  denne  Metode;  han  bemærker  nemlig,  at 
han  vel  tror,  at  gamle  Luksationer  kan  reponeres 
paa  denne  Maade,  men  mener  iøvrigt,  at  Caput 
ikke  vil  blive  paa  Plads  —  det  vil  glide  ud  paa- 
ny;  han  har  aabenbart  set  uheldige  Udfald  af 
andre  Lægers  Forsøg  med  Metoden,  men  har 
ligesaa  lidt  som  sine  Kaldsfæller  været  i  Stand 

til  at  drage  den  Slutning,  at  det  i  disse  Tilfælde 
ikke  har  drejet  sig  om  Luksation,  men  om  F rak¬ 
tur  af  C  otium,  hvor  »Reposition«  med  Lethed  har 
fundet  Sted,  men  kun  for  kort  efter  at  hæves 
ved  en  Gentagelse  af  »Luksationen«. 

løvrigt  har  Forfatteren  klart  Blik  for  de  Van¬ 
skeligheder,  der  kan  stille  sig  i  Vejen  for  Re¬ 
position  af  Luksationer  hos  forskellige  Individer. 
Ledskaalen  kan  være  af  forskellig  anatomisk  Byg¬ 
ning  og  gøre  Repositionen  lettere  eller  vanske¬ 
ligere,  og  en  særlig  Hindring  kan  stamme  fra 
Ligamenterne,  idet  disse  hos  nogle  Individer  er 
stramme  og  stive,  medens  der  ogsaa  er  Individer 
af  en  saa  »fugtig«  Konstitution,  at  de  slappe 
Ligamenter  tillader  dem  frivilligt  og  smertefrit 
at  luksere  deres  Led  og  ligeledes  smertefrit  selv 
at  reponere  dem.  I  øvrigt  vil  der  hos  Individer 
med  normale  Led  og  kraftige  Muskler  sjældnere 
indtræde  Luksationer,  der  da  ogsaa  er  vanske¬ 
ligere  at  reponere ;  men  bliver  disse  Individer 
senere  magre  og  mindre  kraftige,  kan  de  lettere 
paadrage  sig  Luksationer,  som  dog  i  disse  Til¬ 
fælde  vil  være  lettere  at  reponere1). 

Ved  Efterbehandlingen  af  Luksationer  var  det 
særlig  Betændelsen  det  gjaldt  om  at  behandle; 
der  anvendtes  en  Vokssalve  og  Forbinding;  i 
Aksillen  lagdes  en  Tampon  af  ren,  blød  Uld,  der 
skulde  tjene  til  at  holde  Caput  i  Stilling;  under 
Forbindingen  holdtes  Armen  i  løftet  Stilling,  men 
efter  at  Bandagen  var  lagt,  førtes  Armen  ind  til 


J)  P.  98. 

Kroppen  ved  Hjælp  af  et  Linnedbælte,  der  førtes 
rundt  om  denne.  Let  og  lempelig  Massage  an¬ 
vendtes,  og  det  tilføjes,  at  en  Læge  maa  være 
øvet  i  mange  Ting,  deriblandt  ogsaa  Massage, 
der  fæstner  et  slapt  Led  og  slapper  et  for  stift1). 

Recidiverende  Skulderluksation  behandledes  med 
Kauterisationer  i  Aksillen;  mange  Læger  kauteri- 
serede  det  øverste  af  Skulderen,  hvad  Forfatteren 
stærkt  kritiserer;  det  vilde  være  udmærket,  hvis 
Luksationerne  foregik  opad,  fortil  eller  bagtil, 
men  da  de  fleste  Skulderluksationer  efter  For¬ 
fatterens  Mening  foregaar  nedad  i  Aksillen,  vil 
disse  Kauterisationer  afskære  Caput  fra  Ledrum¬ 
met  (ved  at  formindske  dette).  Kauterisationen 
skal  derfor  gøres  i  Aksillen,  hvor  man  dog  maa 
tage  Hensyn  til  Kar,  Nerver  og  Kirtler2). 

Af  Forfatterens  Bemærkninger  om  ikke-repo- 
nerede  Luksationer,  ses  det,  at  det  dengang  ikke 
har  været  noget  sjældent  Fænomen;  er  det  et 
Barn,  det  gælder,  vil  Armen  blive  tilbage  i  Væks¬ 
ten;  disse  Vanføre  kaldte  man  »Galiankoner«3) ; 
de  har  vel  ret  god  Kraft  i  Armen,  men  de  kan 
ikke  eller  i  alt  Fald  kun  ufuldkomment  føre 
Armen  op  til  Øret;  Bevægelser  ud  fra  Kroppen 
til  Siden  (Abduktion)  kan  ikke  udføres,  derimod  Be¬ 
vægelser  frem  og  tilbage  parallelt  med  Kroppen; 
de  bliver  da  ikke  helt  arbejdsudj^gtige,  idet  de 
kan  føre  et  Bor,  trække  en  Sav,  bruge  en  Økse 

!)  P.  102. 

2)  P.  106. 

3)  yahåyxwveg  —  væselarmede  eller  »de  med  Væsel- Albu«. 

og  foretage  Gravning  —  i  det  hele  Arberjde,  der 
kan  udføres  uden  at  løfte  Albuen  ret  højt. 

#  * 

* 

Som  det  af  det  foregaaende  vil  ses,  benyttede 
de  oldgræske  Læger  ved  Reposition  af  Skulder- 
luksation  væsenlig  direkte  eller  middelbart  Tryk 
paa  Caput  Humeri  og  Ekstension  af  Armen ;  der 
omtales  dog  en  Metode,  der  virker  ved  at  føre 
Armen  om  mod  Ryggen1);  og  samme  Sted  tales 
om  en  Tilbagebøjning  af  Armen,  hvorved  vel 
maa  forstaaes  en  Tilbagedrejning  —  en  Supina- 
tion  og  Udadrotation  af  Armen  —  men  iøvrigt 
har  Nutidens  Anvendelse  af  Rotation  udad  eller 
indad  eller  skiftende  Rotation  først  udad  og  der¬ 
efter  indad  ikke  været  anvendt  eller  har  i  hvert 
Fald  ikke  sat  sig  Spor  i  den  paagældende  Lite- 
ratur.  Det  ses  tillige,  at  man  paa  den  Tid  ofte 
har  anvendt  voldsomme  Metoder  og  mange,  for 
en  Nutidsbetragtning  besynderlige  og  mindre  til¬ 
talende  Apparater;  men  det  maa  paa  den  anden 
Side  tages  i  Betragtning,  at  Datiden  var  ude¬ 
lukket  fra  Anvendelse  af  væsenlig  narkotiske 
Midler,  saa  at  Lægerne  i  vanskelige  Tilfælde  ofte 
og  oftest  var  tvungne  til  at  anvende  drastiske 
Hjælpemidler. 


*)  Konig  omtaler  en  lignende  Metode  ved  Luxatio  infra- 
clavicularis  (B.  III.  P.  43). 


Oldgræsk  Lægevidenskab:  Luksationslæren. 


2 


II.  HOFTELEDSLUKS  ATIONER 


I  den  oldgræske  Kirurgi  omtales  Luksationer 
indad,  udad,  fortil  og  bagtil,  og  Symptomerne 
ved  disse  Ledskred  skildres  saaledes: 

Ved  Luksationen  indad  er  Benet  drejet  udad, 
Bøjning  i  Hofteleddet  kan  ikke  foretages  i 
samme  Grad  som  paa  den  sunde  Side,  Glutæal- 
regionen  er  aff  ladet,  Laarhovedet  føles  i  Perinæum, 
og  Underekstremiteten  er  forlænget ,  fordi  Caput 
Femoris  er  gledet  ud  af  Cavitas  glenoidea  og  har 
bevæget  sig  henimod  den  Knogle,  der  fra  Hofte¬ 
benet  gaar  hen  imod  Pubis ;  Laarbenets  Hals 
hviler  paa  Randen  af  Ledhulen,  medens  Laar¬ 
hovedet  findes  i  Egnen  af  Pubis1)  (eller  i  Peri¬ 
næum). 

Ved  Luksationen  udad  er  Benet  derimod  for¬ 
kortet,  fordi  Caput  er  gledet  ned  paa  den  nedad 
skraanende  Knogle  og  ned  imod  de  vigende 
Glutæalmuskler ;  Ingvinalegnen  (TiXixat;)  er  ud¬ 
hulet,  Nates  fremhvælvet,  fordi  Caput  nu  findes 
her;  Underekstremiteten  er  drejet  indad,  og  Bøj¬ 
ning  i  Hofteleddet  kan  ikke  foregaa  i  samme 
Grad  som  paa  den  raske  Side2). 

Ved  den  sjældnere  Luksation  bagtil  kan  Pa- 


!)  P.  224—225.  2)  P.  228. 

tienten  ikke  strække  Benet  i  Hofteleddet  og  kun 
til  en  vis  Grad  i  Knæleddet,  og  af  alle  Hofteleds  - 
luksationerne  er  denne  den,  der  i  ringest  Grad 
tillader  Ekstension  i  Hofte-  og  Knæled;  men  man 
maa  dog  vide,  hvad  der  iøvrigt  ikke  er  alminde¬ 
lig  kendt,  at  det  i  sund  Tilstand  ikke  er  muligt 
at  strække  Knæet,  uden  at  Hofteleddet  samtidig 
strækkes,  med  mindre  man  løfter  Foden  højt  op; 
og  heller  ikke  kan  Knæleddet  uden  med  megen 
Vanskelighed  bøjes,  undtagen  man  samtidig  bøjer 
Hofteleddet.  »Og  der  er  i  vort  Legeme  mange 
saadanne  Forbindelser  mellem  Delene1)  saavel 
med  Hensyn  til  Ligamenter  som  Muskler,  der 
paavirker  Sammentrækninger  og  Muskelstillinger, 
hvad  det  er  af  Vigtighed  at  vide  Besked  med 
og  betydningsfuldere,  end  man  skulde  tro«.2) 

Ved  Luksationen  bagtil  kan  Patienten  altsaa 
ikke  strække  Benet ,  og  dette  synes  forkortet  dels 
paa  Grund  heraf,  og  dels  fordi  Laarhoved  og 
Laarhals  er  ført  hen  til  den  bageste  Del  af  Nates, 
hvor  Hoftebenet  skraaner  nedad  og  bagtil.  Under¬ 
ekstremiteten  kan  vel  bøjes,  men  Bevægelsen  er 
smertefuld;  der  er  ikke  nogen  synderlig  Afvig  - 
ning  fra  den  normale  Stilling  til  nogen  af  Siderne ; 
i  Ingvinalegnen  ses  og  føles  en  tydelig  Fordyb¬ 
ning ,  og  Caput  føles  i  den  bageste  Del  af  Nates3). 

Ved  den  ligeledes  sjældnere  Luksation  fortil  er 
Benet  strakt  og  kan  ikke  bøjes  i  Hofteleddet  og 


x)  ååeÅqpt&ai,  Broderskaber. 

2)  246. 

3)  P.  248. 

kun  med  Vanskelighed  i  Knæleddet;  Benet  er 
ikke  i  væsentlig  Grad  forkortet ,  Fodspidsen  kan 
godt  føres  nedad,  og  der  er  ikke  nogen  Afrigning 
fra  den  naturlige  Stilling  til  den  ene  eller  den 
anden  Side.  Ingvinalregionen  er  frewÅvælvet,  og 
her  føles  Caput,  medens  Nates  er  mindre  hvælvet 
og  viser  Folder  og  Rynker1). 

Ved  at  sammenligne  den  oldgræske  Lære  om 
Luksationer  af  Caput  Femoris  med  det  19.  Aar- 
hundredes,  finder  man  nu  følgende:  Ligesom  den 
oldgræske  Forfatter  hævder  Nutidsforfatteren 
(Konig),  at  Luksationerne  udad  er  de  oftest  fore¬ 
kommende,  sjældnere  er  Luksationerne  indad, 
sjældnest  Luksationerne  opad  og  nedad;  den  old¬ 
græske  Kirurgi  har  ikke  de  to  sidstnævnte  For¬ 
mer,  men  derimod  Luksationsformerne  fortil  og 
bagtil ,  der  —  som  det  senere  vil  ses  —  rummer 
Nutidens  Luksationer  nedad  og  opad. 

Luksationen  udad  omtales  hos  Konig  som  en 
oftest  bagtil  gaaende  Luksation  —  en  Luxatio 
iliaca  eller  ischiadica2) ;  den  oldgræske  Luksation 
udad  maa  da  svare  til  disse  to  Luksationsformer. 

Fremdeles  skildres  hos  Konig  Luksationen  indad 
som  en  Luksation,  der  spalter  sig  i  flere  forskel¬ 
lige  Former,  eftersom  Caput  kommer  til  at  staa 
lavere  eller  højere  —  Luxatio  obturatoria,  Luxatio 
pubica,  ileo-pubica,  ileo-pectinea3) ;  den  oldgræske 
Forfatter  har  her  kun  en  Luksation  indad  hen- 
imod  Os  Pubis  eller  dybere  ned  i  Perinæum. 

De  af  Konig  omtalte  sjældnere  Luksationer 


!)  P.  254—256.  2)  281  (K).  3)  281. 


21 


opad  eller  nedad  —  den  sidste  til  Forfladen  af 
Tuber  Ischii  (Luxatio  infracotyloidea),  hvorfra 
Caput  let  glider  indad  mod  Foramen  obtura- 
torium  eller  nedad  til  Os  Ischii,  hvorved  Luksa- 
tionen  gaar  over  til  en  af  de  andre  Former  — 
har  man  i  den  oldgræske  Kirurgi  ikke  været  i 
Stand  til  at  skelne,  og  disse  Tilfælde  er  da  gaaet 
ind  under  Begreberne  Luksation  indad,  udad, 
fortil  eller  bagtil. 

Ved  Sammenligning  mellem  Oldtid  og  Nutid 
har  man  da  kun  Oldtidens  fire  Former,  der  kan 
stilles  overfor  Nutidens  Luksationer  indad  og 
udad,  spaltet  i  deres  forskellige  Former.  Nutidens 
Luksationer  indad  kan  da  inddeles  i  en  lavere 
—  Luxatio  obturatoria  —  og  en  højere  —  Luxatio 
pubica,  hvortil  slutter  sig  Luxatio  ileo-pubica  og 
ileo-pectinea,  medens  Luksationen  udad  deler  sig 
i  en  højere  —  Luxatio  iliaca  —  og  en  lavere  — 
Luxatio  ischiadica. 

I  den  oldgræske  Kirurgi  har  da  Luksationen 
indad  og  Luksationen  fortil  rummet  Nutidens 
Luxatio  obturatoria,  perinaealis,  pubica,  ileo- 
pectinea,  medens  den  oldgræske  Luksation  bagtil 
har  indbefattet  Nutidens  Luxatio  iliaca  og  ischia¬ 
dica,  og  de  af  Konig  som  sjældnere  omtalte  Luxatio 
supra  —  og  infracotyloidea  er  gaaet  ind  under 
de  oldgræske  Luksationer  bagtil  eller  fortil. 

Og  gaar  man  over  til  at  sammenligne  de  af 
den  oldgræske  Forfatter  og  af  Konig  opstillede 
Symptomer  for  de  forskellige  Luksationsformer, 
vil  man  finde  det  ovenfor  omtalte  bekræftet: 


22 


Den  oldgræske  Forfatter. 
Luksation  indad. 

1.  Benet  drejet  udad. 

2)  Bøjning  i  Hofteleddet 
indskrænket. 


3.  Benet  forlænget. 

4.  Laarbenshovedet  føles  i 
Perinæalegnen. 

5.  Glutæalegnen  affladet. 


Konig1). 

Luksation  indad . 

(L.  obturat.,  pubica  etc.). 

1.  Udadrotation  (og  Ab- 
duktion). 

2.  Ekstension  eller  Middel- 
flektion ;  Flektion  kan  ud¬ 
føres,  andre  Bevægelser  ind¬ 
skrænkede. 

3.  En  ringe  Forlængelse  af 
Benet  kan  være  til  Stede. 

4.  Hos  Konig  en  Luxatio 
perinaealis. 

5.  Omtales  ikke. 


Det  er  i  det  hele  de  samme  Symptomer,  hvoraf 
det  fremgaar,  at  den  oldgræske  Forfatters  Luksa¬ 
tion  indad  svarer  til  Konigs  Luksationer  indad. 


Og  betragter  man  de  to  Forfatteres  Symptom¬ 
række  for  Luksationerne  udad,  finder  man  en 
lignende  Overensstemmelse : 


Den  oldgræske  Forfatter. 
Luksation  udad. 

1.  Benet  drejet  indad. 

2.  Bøjning  i  Hofteleddet 
hæmmet. 

3.  Benet  forkortet. 

4.  Ingvinalegnen  fordybet. 

5.  Glutæalegnen  f remhvæl¬ 
vet. 

6.  Omtales  ikke. 


Konig2). 

Luksation  udad. 

(L.  iliaca  og  ischiadica). 

1.  Indadrotation  (og  Ad- 
duktion). 

2.  Flektion  mulig,  Udad¬ 
rotation  hæmmet. 

3.  Benet  ved  højere  Stilling 
af  Gaput  forkortet. 

4.  Omtales  ikke. 

5.  Caput  kan  føles  paa 
Os  Ischii. 

6.  Flektion  af  Knæleddet. 


Ogsaa  for  denne  Luksations  Vedkommende  er 
der  da  i  det  hele  samme  Symptomrække,  hvad 
der  viser,  at  det  er  til  hinanden  svarende  Syg¬ 
domsbetegnelser  og  Sygdomsbegreber. 


!)  291.  2)  293. 

Og  gaar  man  endelig  over  til  en  Samstilling 
af  den  oldgræske  Forfatters  Symptomrække  for 
Luksationen  fortil  og  Konigs  for  Luxatio  supra- 
cotyloidea  samt  for  den  førstes  Luksation  bagtil 
og  den  sidstes  Luxatio  infracotyloidea,  vil  man 
finde  følgende: 


Den  oldgræske  Forfatter. 

Luksation  fortil. 

1.  Benet  i  strakt  Stilling. 

2.  Bøjning  i  Hofteleddet 
hæmmet. 

3.  Ingen  Deviation  af 
Benet. 

4.  Caput  føles  i  Ingven. 

5.  Glutæalegnen  indsunket. 


Konig1). 

Luxatio  supracotyloideae. 

1.  Ekstension,  Udadrota- 
tion  og  oftest  Adduktion. 


Den  eneste  Overensstemmelse  her  er  Under- 
extremitetens  Ekstensionsstilling,  hvorfor  det  maa 
antages,  at  Luxatio  supracotyloidea,  om  den  er 
blevet  iagttaget,  er  blevet  opfattet  som  en  ingvi- 
nal,  altsaa  mere  fortil  liggende  Luksation  i  Mod¬ 


sætning  til  den  mere 
Luksation. 

Den  oldgræske  Forfatter. 

Luksation  bagtil. 

1.  Patienten  kan  ikke 
strække  Benet. 

2.  Forkortning  af  Benet. 


3.  Bøjning  kan  foretages. 

4.  Caput  føles  i  den  bageste 
Del  af  Nates. 


dybtgaaende  perinæale 


Konig1). 

Luxatio  infracotyloidea. 

1.  Extremiteten  altid  i 
Flektionsstilling. 

2.  Benet  snart  mere  ab- 
duceret  og  udadroteret,  snart 
mere  indadroteret,  eftersom 
Luksationen  mere  nærmer  sig 
en  Luxatio  obturatoria  eller 
mere  en  Luxatio  ischiadica. 


!)  294. 

Det  synes  da,  som  om  Oldtidens  Luksation 
bagtil  nærmest  maa  svare  til  en  dybtliggende 
Luxatio  ischiadiea. 

*  * 

* 

Reposition  af  et  lukseret  Led  skal  foretages 
saa  hurtigt  som  muligt,  da  den  vil  være  lettest 
at  udføre  og  mindst  smertefuld,  før  der  er  ind- 
traadt  Opsvulmning  af  den  læderede  Artikulation. 
Men  der  er  stor  Forskel  paa  Mennesker  med 
Hensyn  til  den  større  eller  mindre  Lethed,  hvor¬ 
med  Repositionen  sker;  hos  nogle  lykkes  den  let 
og  hurtigt  uden  Anvendelse  af  noget  særligt  Ap¬ 
parat,  blot  ved  under  lempelig  Ekstension  at 
foretage  smaa  Bevægelser1)  af  Lemmet  og  ved 
Haandkraft  lede  det  hen  til  Ledforbindelsens 
naturlige  Leje;  i  mange  Tilfælde  sker  Reposi¬ 
tionen  ved  at  flektere  Femur  i  Hofteleddet,  hvor¬ 
ved  Caput  gør  en  roterende  Bevægelse  og  glider 
ind  i  Ledskaalen.2) 

Men  ofte  lykkes  det  ikke  ved  disse  lempeligere 
Metoder,  hvorfor  man  maa  gribe  til  de  kraftigere 
og  i  hvert  Tilfælde  benytte  den  Metode,  der  maa 
skønnes  at  ville  blive  den  mest  virkningsfulde3). 

Af  saadanne  Repositionsmetoder  havde  man  i 
Oldtiden  flere  ret  voldsomme,  der  udførtes  ved 
Hjælp  af  særlige  Apparater  eller  for  Tilfældet 
dannede  Hjælpemidler. 

Ved  Luksation  af  Hofteleddet  indad  anvendtes 
følgende  Metode:  Patienten  lagdes  i  Ryglejet; 

x)  xvxX t£co  —  bevæger  hurtigt  hid  og  did. 

2)  å/Mptafpakaiv  noirjoapiEvov. 

3)  P.  292. 

et  stærkt  og  bredt,  blødt  Bind  vikledes  om  de 
lidt  fra  hinanden  fjærnede  Ankler;  et  lignende 
lagdes  om  begge  Laar  lidt  ovenfor  Knæene ; 
Armene  fæstnedes  ved  Bind  langs  med  Kroppen; 
nu  løftedes  Patienten  op  og  fastgjordes  ved  Hjælp 
af  de  om  Ankler  og  Laar  anbragte  Bandager, 
med  Hovedet  nedad  og  et  passende  Stykke  fra 
Jorden,  til  en  Tværbjælke  imellem  to  Vægge;  en 
kraftig  Medhjælper  lagde  nu  sin  ene  Arm  ind 
imellem  Caput  Femoris  og  Perinæum,  forenede 
begge  sin  Hænder  og  hængte  sig  til  Patienten, 
idet  han  søgte  at  holde  sin  hængende  Stilling 
saa  vidt  muligt  lodret.  —  Denne  Metode  betegnes 
som  god1),  fordi  den  giver  kraftig  Ekstension,  og 
fordi  Medhjælperens  Arm  virker  som  en  Løfte¬ 
stang,  der  løsner  Caput,  tvinger  det  hen  over 
Ledskaalen  og  trykker  det  ind  i  denne2). 

Ved  Reposition  i  Patientens  liggende  Stilling 
maa  man  øve  kraftig  Ekstension  dels  af  Laaret, 
dels  paa  Kroppen;  det  gælder  altid  om  at  iværk¬ 
sætte  et  saa  kraftigt  Træk  og  Modtræk  som 
muligt  for  at  faa  Caput  hen  foran  Ledskaalen, 
og  er  den  først  her,  vil  en  Løftning3)  og  Til¬ 
pasning4)  være  tilstrækkelig  til  at  sætte  det  ind. 
Til  Modtræk  benyttedes  et  dobbelt  Trækbaand, 
der  førtes  op  gennem  Armhulen  og  et  ligeledes 
dobbelt  Baand,  ført  gennem  Perinæum  med  den 

»Og  tillige  er  der  ved  Metoden  noget  teatralsk,  hvad 
jeg  bemærker  med  Hensyn  til  dem,  der  ynder  saadanne 
Opvisninger«  —  tilføjer  Forfatteren  ironisk. 

2)  P.  288— 291. 

3)  fj,6%?i£voLg. 

4)  ^aro'^comg. 

ene  Part  op  over  Brystet  og  Nøglebenet  og  med 
den  anden  Part  op  langs  Ryggen  for  at  fæste 
dem  paa  det  Sted,  hvorfra  Modtrækket  skulde 
udgaa;  dette  Trækbaand  skulde  i  Perinæum  ligge 
imellem  Caput  og  Femur;  samtidig  med  Eksten¬ 
sionen  trykkedes  Caput  med  Haanden  henimod 
Ledskaalen. 

Et  Repositionsapparat,  der  anbefaledes  til 
Læger,  der  praktiserede  i  store  Byer,  var  det, 
der  senere  i  Tiden  kaldtes  »Bænkem  —  et  Under¬ 
lag  af  Træ,  c.  2%  Meter  langt1),  c.  1  Meter  bredt2) 
og  c.  1,5  Meter  tykt,  med  en  Vinde  ved  hver 
Ende  til  Anbringelse  af  Træk  og  Modtræk,  og 
ved  Midten  en  afrundet  Pæl,  der  anbragt  imellem 
Perinæum  og  Caput  skulde  tjene  til  dels  og  ud¬ 
øve  et  Tryk  paa  dette,  dels  til  at  hindre  Patien¬ 
tens  Nedglidning  under  Ekstensionen. 

Til  yderligere  mekanisk  Paavirkning  anbragte 
man  undertiden  midt  paa  denne  »Bænk«  et  Tvær¬ 
træ,  fæstet  til  en  Stolpe  paa  hver  Langside; 
den  lukserede  Ekstremitet  lagdes  over  Tværtræet, 
efter  Luksationens  Art  i  forskellig  Højde  ved 
Hjælp  af  underskudte  Linnedstykker;  under  Be¬ 
net  lagdes  en  Skinne  fra  lidt  ovenfor  Caput 
Femoris  til  Hælen  og  fæstnedes  ved  Bind.  En 
Medhjælper  holdt  Patienten  ovenfor  Hofterne,  og 
under  Ekstensionen  blev  Benet  samtidig  tvunget 
nedad  paa  Tværtræet,  saaledes  at  Ekstensionen, 
Haandens  Tryk  mod  Caput  og  Samvirken  mel- 


b  6  nfjxvg 
2)  2  Tifjxvg. 


en  nfjxvg  =  45  Ctm. 

lem  Tværtræ  og  Længdeskinne  kunde  føre  Caput 
ind  i  Ledskaalen1). 

Ved  Luksationen  af  Hofteleddet  udad  anvend¬ 
tes  sammen  med  Ekstensionen  en  bred  Løfte¬ 
stang,  der  anbragtes  paa  den  udvendige  Side  af 
Laaret  mod  Nates  for  at  trykke  Caput  indefter; 
en  lignende  Stang  benyttedes  paa  den  raske  Side 
til  Støtte  for  Kroppen;  Løftestangen  og  Støtte¬ 
stangen  var  med  den  nederste  Ende  fæstnet  i  en 
Fordybning  paa  Underlaget.  LTnder  Ekstension, 
Tryk  af  Løftestangen  paa  Caput  og  Adduktion 
søgtes  nu  Repositionen  gennemført2). 

Ved  Luksationen  bagtil  anbragtes  Patienten 
liggende  paa  et  tykt  Underlag  af  blødt  Stof  paa 
Baaren,  der  stilledes  langs  med  en  Væg;  i  denne 
dannedes  et  nedad  mod  Baarens  Fodende  skraa- 
nende  Indsnit,  hvori  den  ene  Ende  af  et  Bræt  fæ¬ 
stedes,  medens  den  anden  Ende  af  dette  førtes  ned 
under  Nates  til  Udøvelse  af  Trykket  mod  Caput; 
Ekstensionen,  Tryk  med  Haanden  og  Trykket  af 
Brættet  skulde  da  samvirke  til  Repositionen3). 

Ved  Luksationen  fortil  (den  ingvinale)  øvedes 
under  Ekstension  og  Kontraekstension  et  Tryk 
paa  Caput  udad  og  nedad.  Ophængningsmetoden 
benyttedes  ogsaa  i  disse  Tilfælde,  men  den  Med¬ 
hjælper,  der  havde  det  Hverv  at  klynge  sig  til 
Patienten,  maatte  vel  vogte  sig  for  at  lade  Træk¬ 
ket  gaa  ud  over  Perinæum  og  Os  sacrum,  i  Stedet 
for  at  lade  det  virke  paa  Caput4). 


!)  P.  302.  2)  P.  302—304. 


3)  P.  306.  4)  P.  306—308. 

Ved  Luksationer  udad  eller  bagtil  anvendtes 
ogsaa  en  Metode,  hvorved  man  ved  Hjælp  af 
en  med  Luft  oppustet  Sæk  eller  Pose  søgte  at 
faa  Repositionen  i  Stand;  dette  skete  paa  føl¬ 
gende  Maade:  Patienten  anbragtes  i  Sideleje  med 
den  lukserede  Ekstremitet  øverst;  Sækken  lagdes 
under  ham,  og  der  anlagdes  derefter  en  Bandage 
af  brede  Bind  om  begge  Laarene  fra  lidt  ovenfor 
Knæene  saa  højt  som  muligt  op  i  Perinæum,  lige¬ 
ledes  en  Bandage  om  begge  Skinneben  i  hele 
deres  Længde;  nu  indblæstes  der  Luft  i  Sækken 
igennem  en  Aabning  i  denne,  der  lukkedes,  og 
Ekstension  foretoges.  — 

Men  Forfatteren  betegner  denne  Metode  som 
upaalidelig,  fordi  den  luftfyldte  Sæk  paa  Grund 
af  Laarets  anatomiske  Form  ikke  kommer  til  at 
virke,  hvor  den  skulde,  men  midt  paa  Laaret 
eller  længere  nede1). 

*  * 

* 

Forfatteren  synes  dog  ikke  selv  at  have  været 
særlig  stemt  for  alle  disse  voldsomme  Metoder, 
hvad  der  ses  af  hans  Bemærkninger  om  de  Ting, 
der  bør  være  til  Rede  ved  Behandlingen  af  Luksa¬ 
tioner.  Da  det  som  overalt  i  Kunsten  gælder  om 
at  helbrede  den  lidende  Del  (paa  den  lempeligste 
Maade),  og  man  dertil  kan  anvende  flere  Me¬ 
toder,  bør  man  vælge  den,  der  volder  mindst 
Bryderi  og  afgiver  det  mindste  Skær  af  Stillen 


!)  P.  208—210. 


29 


til  Skue1);  dette  er  det  hæderligste  og  det,  der 
stemmer  bedst  overens  med  Kunstens  Væsen, 
naar  vedkommende  Læge  da  ikke  vil  søge  at 
gøre  Reklame2).  For  at  udføre  Ekstensionen  kan 
man  benytte  de  Hjælpemidler,  der  er  for  Haan¬ 
den  i  Patientens  Hjem;  har  man  ikke  bløde, 
eftergivende  Remme,  men  kun  Jernbaand  eller 
Reb,  maa  man  dække  de  Steder,  paa  hvilke 
Rebene  eller  Jernbaandene  vil  komme  til  at 
virke,  med  Bind  eller  uldne  Stykker,  der  maa 
naa  ud  over  det  paagældende  Sted.  Til  Leje 
anvendes  den  største  og  stærkeste  Seng  i  Huset; 
dens  Hoved-  eller  Fodende  sættes  paa  Dørtærsk¬ 
len  indenfor  eller  udenfor  Døren,  eftersom  det 
anses  for  mest  hensigtsmæssigt;  under  Sengens 
anden  Ende  lægges  et  aflangt,  firkantet  Stykke 
Træ  fra  den  ene  Sengefod  til  den  anden  og  fast¬ 
gøres  til  Sengen.  Trækbaandenes  Ender  fæstes 
ved  Hoved-  og  Fodenden  til  to  Stænger,  der 
under  Ekstensionen  og  Modtrækket  skal  støttes 
mod  Dørtærsklen  og  det  tværstillede  Bræt.  Træk- 
baandene  gaar  paa  langs  ad  Legemet  uden  at 
berøre  dette,  og  Træk  og  Modtræk  skal  nu  fore¬ 
tages  jævnt  og  ligeligt  fra  begge  Ender  af  Sengen, 
idet  man  bøjer  de  lodret  staaende  Stænger  til¬ 
bage  imod  sig.  —  Man  kan  ogsaa  bruge  en  stærk 
Stige,  lagt  under  Sengen;  to  af  dens  Trin  træder 
da  i  Stedet  for  Dørtærsklen  og  Tværtræet,  og 
Stængerne  ved  Hoved  og  Fod  stemmes  imod 


x)  åo^korarov  (t qotiov),  P.  312. 

2)  årjjuoeiåéog  xifiårjktrjg,  P.  312. 

de  anvendte  Trin,  naar  Ekstensionen  og  Kontra¬ 
ekstensionen  skal  foregaa.  —  Der  omtales  ogsaa 
et  Par  andre  Nødhjælpsmetoder:  en  Stige  rejses 
mod  Væggen  og  holdes  fast;  Patienten  anbringes 
paa  Stigen  med  det  raske  Ben  strakt  og  fast¬ 
gjort;  paa  det  lukserede  Ben  hænges  et  Kar 
fyldt  med  Vand  eller  en  Kurv  fyldt  med  Sten, 
hvorefter  det  øvrige  foretages.  Dette  kan  gøres 
ved  Luksationer  indad  eller  fortil. 

En  Luksation  indad  kan  ogsaa  reponeres  saa- 
ledes:  En  Bjælke  fæstnes  imellem  to  Stolper; 
Bjælkens  ene  Ende  naar  udenfor  den  ene  Stolpe; 
paa  dette  Stykke  af  Bjælken  sættes  Patienten 
og  bindes  med  Brystet  til  Stolpen;  Brystet  maa 
dækkes  mod  Tryk;  paa  det  lukserede  Ben  hænges 
en  Vægt  (Kar  med  Vand,  Kurv  med  Sten),  det 
raske  Ben  holdes  af  en  Medhjælper  til  Støtte 
mod  Fald  til  Siden1). 

*  * 

* 

I  Tilslutning  til  sin  Luksationslære  drøfter 
Forfatteren  for  hver  enkelt  Form  af  Hofteleds- 
luksation  de  statiske  Forhold,  der  gør  sig  gæl¬ 
dende,  naar  Luksationerne  —  medfødte  eller  er¬ 
hvervede  i  Opvæksten  —  ikke  bliver  reponerede, 
men  faar  Lov  til  at  skøtte  sig  selv.  Er  det  en 
Luksation  indad ,  bliver  Gangen  vaklende  —  »som 
hos  Okser«  — ;  det  raske  Ben  maa  bære  Største¬ 
delen  af  Legemets  Vægt,  Kroppen  bøjes  over 


!)  P.  312—316. 

mod  den  syge  Side,  og  Glutæalmusklerne  paa  den 
raske  Side  bliver  mere  fremtrædende;  ganske  vist 
kunde  man  ved  at  gaa  med  det  raske  Ben  udad- 
drejet  føre  hele  det  øvrige  Legemes  Vægt  over 
paa  det  lukserede  Ben,  hvad  dette  imidlertid 
ikke  vilde  være  i  Stand  til  at  udholde ;  man 
tvinges  derfor  ganske  automatisk  til  at  dreje  det 
raske  Ben  indad,  hvorved  dette  kommer  til  at 
bære  hele  Vægten  af  begge  Legemshalvdele;  og 
Patienten,  der  maa  støtte  den  raske  Side  med 
en  Stok,  nødes  til  under  Fodskiftet  at  lægge 
Haanden  mod  den  syge  Side  for  at  støtte  denne; 
den  lukserede  Ekstremitet  er  vendt  udad,  hvor¬ 
ved  opnaaes,  at  Trykket  ikke  kommer  til  at 
virke  paa  det  syge  Ben,  men  hviler  paa  det 
indadvendte  sunde  Ben,  der,  idet  det  nu  har 
stillet  sig  under  Kroppen,  modtager  det  lodret 
nedadgaaende  Tryk  baade  under  Gangen  og  under 
Fodskiftet1). 

Er  denne  Luksation  fremkommet  hos  et  Barn 
i  Opvæksten  og  ikke  er  blevet  reponeret,  vil 
Ekstremitetens  Knogler  blive  tilbage  i  Væksten 
og  hele  Lemmet  blive  atrofisk,  muskelsvagt  og 
kraftløst,  dels  fordi  Ledhovedet  ikke  er  paa 
Plads  og  dels  paa  Grund  af  manglende  Øvelse  i 
at  gaa;  og  det  er  den  medfødte  Luksation  indad , 
der  fører  til  den  største  Svækkelse2). 

Forfatteren  fortsætter:  »Ved  en  i  Opvæksten 
erhvervet  og  ikke  reponeret  Luksation  vil  man 


!)  P.  228. 

2)  P.  230. 

iagttage,  at  de  fleste  ikke  engang  gaar  i  oprejst 
Stilling,  men  ynkeligt  slæber  sig  frem  paa  det 
raske  Ben,  som  de  støtter  ved  at  lægge  Haanden 
paa  Jorden;  er  de  under  en  Vejleders  Tilsyn, 
kan  de  lære  at  holde  sig  oprejst  og  gaa  ved 
Hjælp  af  en  eller  to  Krykker,  idet  de  da  holder 
det  syge  Ben  løftet«1). 

Forfatteren  drøfter  fremdeles  Delenes  Ernæ¬ 
ringstilstand  og  Udvikling  ved  ikke-reponerede 
Luksationer.  Ved  Luksationer  udad  er  Virkningen 
ikke  saa  fremtrædende  som  ved  Luksationer  ind¬ 
ad;  og  særlig  ses  det  ved  Luksationer  af  Femur, 
mindre  udtalt  ved  Knæledsluksationer,  skønt  og- 
saa  her  tydeligt  nok.  Og  den  Knogle,  der  er  nær¬ 
mest  ved  det  lukserede  Led,  lider  mest  i  Vækst 
og  i  Muskelfylde  —  saaledes  ved  Luksation  af 
Hofteleddet  Laarbenet  mest,  Skinnebenet  mindre. 
Fodens  Knogler  mindst2). 

Ved  en  medfødt  eller  senere  erhvervet,  ikke- 
reponeret  Luksation  af  Femur  udad  kan  Hælen 
ikke  sættes  til  Jorden;  Patienten  gaar  da  paa 
den  forreste  Del  af  Foden  og  paa  Tæerne,  og 
disse  er  vendt  indefter ;  men  ved  denne  Luksation 
er  det  lukserede  Ben  bedre  i  Stand  til  at  bære 
Kroppen  end  ved  Luksation  indad,  fordi  Caput 
og  Collum  Femoris  her  hviler  paa  en  større  Del 
af  Hoftebenet,  og  fordi  Fodens  forreste  Del  ved 
Drejningen  indad  er  ført  nærmere  ind  mod  Le¬ 
gemets  lodrette  Akse  og  endog  indenfor  denne; 


!)  P.  230. 

og  naar  i  Tidens  Løb  Caput  har  udformet  sig  et 
fast  Leje  imellem  Glutæalmusklerne,  og  disse  har 
tilpasset  sig  derefter,  bliver  det  hele  efterhaan- 
den  mindre  modtageligt  for  de  med  den  abnorme 
Stilling  forbundne  smertefulde  Fornemmelser ; 
Patienten  kan,  om  han  vil,  gaa  uden  Stok  og 
støtte  Legemet  paa  det  lukserede  Ben.  Atrofien 
bh  ver  her  mindre  udtalt,  men  der  er  dog  Svæk¬ 
kelse  af  Muskelkraften,  særlig  paa  den  indvendige 
Side  af  Femur ;  og  i  alle  Tilfælde  af  medfødt 
eher  i  Barnealderen  erhvervet  og  ikke  reponeret 
Luksation  bliver  Benet  kortere  end  det  andet, 
hvad  der  medfører  mange  Ubehageligheder;  nogle 
af  disse  Patienter  kan  saaledes  ikke  selv  fastgøre 
deres  Fodtøj ;  nogle  gaar  paa  Fodspidsen,  andre 
sætter  vel  Foden  til,  men  har  en  haltende  Gang; 
vil  man  imidlertid  opnaa  dette  Resultat,  maa 
Barnet  opøves  fra  den  tidlige  Alder ;  Atrofien 
bh  ver  da  mindre,  og  i  hvert  Fald  er  den  mindre 
end  ved  Luksationer  indad1). 

Ved  den  medfødte  eller  ved  Sygdom  (kroniske 
Abscesser,  suppurerende  Saar,  Nekrose)  erhvervede 
Dobbelt-Luksation  af  Laarhovedet  udad,  er  der 
mindre  Muskelsvind,  fordi  her  begge  Ben  benyttes 
i  samme  Grad  og  er  i  Ligevægt  under  Gangen; 
og  naar  disse  Børn  ikke  faar  en  Rygradskrumning 
ovenfor  Hofterne,  har  de  i  det  hele  et  ret  godt 
Helbred,  men  hele  Legemet,  undtagen  Hovedet, 
er  mindre  veludviklet2). 

!)  P.  242. 

2)  P.  242—244. 

Findes  der  hos  en  Voksen  en  ikke  reponeret 
Luksation  bagtil ,  kan  han  vel  med  Tiden  komme 
til  at  gaa,  naar  Caput  er  blevet  vant  til  at  be¬ 
væge  sig  imellem  Bløddelene,  men  han  maa  under 
Gangen  holde  sig  i  foroverbøjet  Stilling  : —  for 
det  første,  fordi  Benet  er  forkortet,  saa  at  han 
ikke  kan  sætte  Hælen,  næppe  nok  Fodspidsen  til 
Jorden,  i  alt  Fald  kun  ved  at  bøje  sig  forover 
og  holde  Knæet  paa  den  raske  Side  i  bøjet  Stil- 
ling;  for  det  andet,  fordi  han  maa  støtte  den 
syge  Hofte  med  Haanden,  hvad  der  ogsaa  noget 
bidrager  til  den  bøjede  Holdning;  ved  Fodskiftet 
kan  Legemet  nemlig  ikke  hvile  paa  det  daarlige 
Ben,  med  mindre  han  ved  Haandens  Hjælp  lige¬ 
som  stemmer  Benet  mod  Jorden;  Aarsagen  her¬ 
til  er,  at  Leddet  ikke  ligger  i  Linje  med  Krop¬ 
pen,  men  er  forskudt  ud  paa  Hoftebenet  bag 
denne  Linje;  og  prøver  han  blot  et  Øjeblik  at 
støtte  paa  Foden  uden  at  tage  Haanden  eller  en 
anden  Støtte  til  Hjælp,  vil  han  falde  bagover1). 
Disse  Patienter  kan,  naar  de  har  vænnet  sig  til 
at  støtte  Hoften  med  Haanden,  gaa  uden  Krykke, 
fordi  Fodens  Grundflade  nu  ligger  i  den  naturlige 
Linje  og  ikke  er  rykket  udad;  i  øvrigt  kan  de 
hjælpe  sig  med  en  lang  Krykke,  hvis  de  ikke  vil 
sætte  Foden  til  Jorden,  men  vil  de  dette,  kan 

x)  Til  et  saadant  Fald  bagover  er  der  allerede  under 
naturlige  Forhold  en  vis  Tilbøjelighed,  da  Hofterne  naar 
ud  over  Føddernes  Grundflade  og  Rygraden  tynger  paa 
dem,  —  en  Tilbøjelighed,  der  naturligvis  øges,  naar  Caput 
og  Collum  Femoris  er  rykket  ud  paa  den  bageste  Del  af  Hofte¬ 
benet  (P.  250). 

de  bruge  en  kort  Krykke,  hvad  der  imidlertid 
har  til  Følge,  at  de  under  Gangen  maa  bøje  sig 
forover;  hos  saadanne  er  Muskelsvindet  ikke  saa 
betydeligt,  fordi  det  daarlige  Ben  benyttes,  men 
paa  den  anden  Side  er  dette  ikke  til  Gavn  for 
det  raske  Ben,  da  dette  er  nødt  til  at  samvirke 
ved  at  lade  Hoften  træde  frem  og  bøje  Knæ¬ 
leddet;  benyttes  derimod  en  lang  Krykke  med 
Støtte  i  Aksillen,  saa  at  det  lukserede  Ben  ikke 
behøver  at  sættes  til  Jorden,  bliver  det  raske 
Ben  kraftigt,  fordi  det  bruges  paa  naturlig  Vis 
og  saaledes  styrkes  ved  ene  at  være  i  Virksom¬ 
hed1). 

Ved  en  medfødt  eller  i  Opvæksten  erhvervet, 
ikke  reponeret  Luksation  bagtil ,  vil  Laaret  ikke 
faa  sin  naturlige  Længde,  hele  Benet  bliver  atro¬ 
fisk  og  mere  kraftløst  end  ved  andre  Luksationer, 
fordi  det  ikke  bruges;  og  Knæleddet  vil  blive 
misdannet,  fordi  dets  Sener  sammentrækkes,  saa 
at  Patienten  ikke  er  i  Stand  til  at  strække  sit 
Knæ2). 

Ved  en  ikke  reponeret  Luksation  fortil  er  For¬ 
holdene  følgende:  Naar  Caput  er  blevet  vænnet 
til  at  være  paa  Luksationsstedet,  kan  Patienten 
gaa  oprejst  og  uden  Stok;  Benet  holdes  mere 
strakt  end  i  sund  Tilstand  og  kan  ikke  bøjes 
hverken  i  Hofte  eller  Knæ,  hvad  der  undertiden 
har  til  Følge,  at  Foden  slæbes  hen  over  Jorden, 
idet  hele  Fodfladen  paa  Grund  af  de  øverste 


!)  P.  252. 

2)  P.  254. 

Leds  Ubøjelighed  maa  tages  i  Brug;  »hvis  disse 
Patienter  kunde  gøre  store  Skridt,  vilde  de  være 
Hælgængere1)«;  det  forholder  sig  nemlig  saaledes, 
at  jo  mere  man,  i  sund  Tilstand,  øger  sin  Skridt¬ 
længde,  desmere  støtter  man  sig  paa  Hælen,  i  det 
Øjeblik  man  sætter  den  ene  Fod  til  og  løfter 
den  anden;  og  de,  der  har  en  ikke  reponeret 
Luksation  fortil,  bruger  i  endnu  højere  Grad 
Hælen  mere  end  den  forreste  Del  af  Foden,  ti 
naar  hele  Benet  er  strakt,  kan  Fodspidsen  ikke 
saa  godt  sænkes,  som  naar  Benet  er  bøjet,  og 
omvendt  kan  Fodspidsen  ikke  saa  godt  løftes, 
naar  Benet  er  bøjet,  som  naar  det  er  strakt. 

Saaledes  forholder  det  sig  altsaa  i  sund  Til¬ 
stand.  Og  Patienter  med  en  saadan  ikke  repo¬ 
neret  Luksation  maa  da  af  de  nævnte  Grunde 
gaa  paa  den  Maade,  som  før  er  omtalt.  Benet 
bliver  noget  atrofisk  paa  Nates,  Læggen  og  hele 
Bagfladen,  og  af  Ekstremitetens  Knogler  lider 
Laarbenet  mest,  Knoglerne  i  Underben  og  Fod 
mindre.  — 

Velplejede  Børn  kan  i  Opvæksten  lære  at  be¬ 
nytte  Benet  ved  Hjælp  af  en  Stok  paa  den  syge 
Side,  da  de  vanskeligt  kan  bruge  andet  end 
Hælen,  men  Børn,  der  forsømmes  og  ikke  vænnes 
til  at  sætte  Benet  til  Jorden,  men  holder  det 
løftet,  staar  mere  tilbage  i  Knoglernes  Vækst 
end  de,  der  bruger  Benet.  I  det  hele  maa  det 
dog  siges,  at  Leddene  ved  denne  Luksation  lider 


1)  JiTegvofidTaL. 

mere  end  ved  de  andre,  fordi  de  tvinges  til  at 
blive  i  vedvarende  strakt  Stilling1). 

Alle  Legemets  Led  viser  en  forskellig,  større 
eller  mindre  Forsky  delighed ;  for  Skulderled- 
hovedet  og  Laarhovedet  er  der  mindst  Forskel, 
da  disse  Leddele  er  runde  og  glatte  og  er  føjet 
ind  i  tilsvarende  Ledskaale;  de  glider  derfor  ikke 
delvist,  men  fuldstændigt  ud  af  deres  Ledforbin¬ 
delser,  men  dog  kortere  eller  længere  bort  derfra, 
hvad  der  særlig  gælder  for  Laarhovedet.  Andre 
Led  kan  blive  mere  eller  mindre  fuldstændigt 
lukserede;  og  de  Ledskred,  der  viser  den  største 
Afvigelse  fra  den  naturlige  Ledforbindelse,  er 
vanskeligst  at  reponere  og  vil  ikke-reponerede 
give  de  største  Forkrøblinger  og  blivende  Skade 
af  Knogler  og  Muskler1). 

Og  Forfatteren  tilføjer:  »Alle  Dele  af  Legemet 
vil  ved  passende  Benyttelse  og  ved  at  øves  i 
den  Virksomhed,  hvortil  hver  Del  er  dannet, 
blive  sunde  og  veludviklede  og  sene  til  at  ældes ; 
bruges  de  derimod  ikke,  men  holdes  i  (ørkesløs) 
Hvile,  bliver  de  sygelige  og  mangelfuldt  udvik¬ 
lede  og  ældes  tidligt.  Og  alle  Led  og  Sener  lider 
meget ,  naar  de  ikke  benyttes 2). 

*  * 

* 

»Man  vil  maaske  sige,  at  alt  dette  falder  uden¬ 
for  Lægekunstens  Omraade  og  spørge:  hvad  skal 
det  være  godt  for  at  beskæftige  sig  med  uhel- 


b  P.  260. 


2)  P.  254. 

bredelige  Lidelser  ?  Men  man  maa  dog  aldeles 
ikke  tænke  saaledes ;  det  hører  netop  med  til 
Lægekunsten  at  iagttage  og  undersøge  disse  For¬ 
hold,  og  de  maa  ikke  skilles  fra  andre  Ting;  de 
helbredelige  Tilfælde  skal  man  behandle,  for  at 
de  ikke  skal  blive  uhelbredelige,  idet  man  over¬ 
vejer,  hvorledes  man  paa  bedste  Maade  kan  for¬ 
hindre,  at  de  bliver  det;  men  paa  den  anden 
Side  maa  man  kende  de  uhelbredelige  Tilfælde 
(og  Tilstande)  for  ikke  at  komme  til  at  foraar  - 
sage  unødvendige  (og  unyttige)  Lidelser.  —  De 
paa  en  blændende  Maade  fremtrædende1)  (pro¬ 
gnostiske)  Forudsigelser  er  grundede  paa  en  Dia¬ 
gnostik,  der  siger,  ad  hvilken  Vej,  paa  hvilken 
Maade  og  til  hvilken  Tid  en  Lidelse  vil  forløbe 
og  afsluttes,  hvad  enten  den  vender  sig  mod 
Helbredelse  eller  gaar  over  i  en  uhelbredelig  Til¬ 
stand2)«. 

*  * 

* 

Ved  Gennemlæsning  af  disse  Bemærkninger 
faar  man  en  Forestilling  om  visse,  for  den  Tid 
ejendommelige  Kulturforhold.  Man  ser,  at  der 
har  været  mange  ikke  behandlede  eller  ved  Be¬ 
handling  mislykkede  Tilfælde,  der  har  efterladt 
en  Mængde  Vanføre,  som  har  søgt  at  bevæge  sig 
omkring  paa  deres,  ofte  ved  charlatanmæssig  Be¬ 
handling  mishandlede  Lemmer  og  udsat  for  al 


x)  åycoviGTLxa ,  i  Kappestrid  eller  Væddekamp  fremførte  Ting. 

2)  P.  252. 

den  Vanrøgt,  som  hin  Tids  Børn  og  Ungdom 
var  prisgivet.  —  Men  det  ses  tillige  af  Forfat¬ 
terens  indgaaende  Omtale  af  Legemets  naturlige 
og  under  disse  sygelige  Tilstande  fremtrædende 
statiske  Forhold,  at  kloge  og  indsigtsfulde  Læger 
har  haft  et  aabent  Blik  for  det  menneskelige 
Legemes  Statik  og  i  Kraft  af  denne  Indsigt  har 
været  i  Stand  til  at  yde  den  Ungdom,  der  søgte 
deres  Vejledning,  gode  Raad  og  virksom  Hjælp 
ved  Efterbehandlingen  af  disse  Legemsskader. 


III.  LUKS  ATI  ONER  AF  ALBULEDDET 


Der  omtales  her  fuldstændige  og  ufuldstændige 
Luksationer  fortil,  bagtil  og  til  en  af  Siderne. 
Men  de  oldgræske  Lægers  Betegnelser:  fortil  eller 
bagtil  -maa  forstaaes  paa  en  anden  Maade  end 
Nutidens  tilsvarende,  idet  man  dengang  gik  ud 
fra  Stillingen  af  Humerus  i  Forhold  til  Radius 
og  Ulna,  saa  at  den  oldgræske  Luksation  af 
Albuleddet  fortil  betyder  en  Luksation  af  Over¬ 
armsbenets  Ledflader  i  Forhold  til  de  tilsvarende 
Ledflader  af  Forarmens  Knogler  og  saaledes  kom¬ 
mer  til  at  svare  til  Nutidens  Luksation  bagtil', 
og  omvendt  vil  Luksationen  bagtil  svare  til  Nu¬ 
tidens  Luksation  fortil.  I  Overensstemmelse  her¬ 
med  paapeges  det  af  den  oldgræske  Forfatter,  at 
der  ved  Albuledsluksation  bagtil  —  hvor  Over¬ 
armsknoglen  altsaa  staar  bagved  Forarmsknog¬ 
lerne  —  ofte  indtræder  Feber,  Kvalme  og  Op¬ 
kastninger  af  ren  Galde  paa  Grund  af  Lammelse 
af  Armen1),  hvilket  vel  maa  forstaas  som  en 
Tilstand,  der  skyldes  Tryk  paa  eller  Irritation  af 
Nervus  ulnaris  —  fremkommet  ved  en  Disloka¬ 
tion  af  Humerus  bagtil. 

*)  dia  ro  vaQxcbdeg.  Littré  sættes  her  i  Parentes:  nerf 
cubital  ? 

Tegnet  paa  en  saadan  Luksat  ion  bagtil  er,  at 
Armen  ikke  kan  strækkes ,  medens  Tegnet  paa  en 
Luksation  fortil  —  altsaa  en  Dislokation  af  Hu- 
merus  til  Stillingen  foran  for  Forarmens  Knogler 
—  er,  at  Armen  ikke  kan  bøjes  i  Albuleddet.  Ved 
Luksation  bagtil  foretoges  Reposition  ved  for¬ 
ceret  Ekstension  og  ved  Luksation  fortil  ved  at 
lægge  et  oprullet  Bind  i  Albubøjningen,  eksten- 
dere  og  derefter  foretage  en  hastig  Fleksion,  idet 
man  samtidigt  øvede  et  Tryk  paa  den  lukserede 
Knogle  i  den  paagældende  Retning1). 

Der  omtales  ogsaa  en  ufuldstændig  Luksation 
af  Ulna  bagtil,  hvor  Ledforbindelsen  med  Trochlea 
ikke  er  helt  afbrudt2 3);  »Leddet  er  lukseret  dér, 
hvor  Ap of y sen2)  af  Cubitus  findes«,  og  Forbindel¬ 
sen  med  Knoglens  Krumning4)  er  vedligeholdt; 
dette  er  saaledes  en  delvis  Luksation  af  Ulna, 
hvor  Processus  coronoideus  hviler  mod  Bagfladen 
af  Trochlea.  —  Reposition  foretoges  her  ved  en 
saa  kraftig  Ekstension,  at  Overarmens  nederste 
»Epifyse«  fjærnedes  fra  den  krumme  Del5)  (Cavitas 
sigmoidea)  og  saaledes,  at  »Apofysen«  (Proc.  coro¬ 
noideus)  førtes  ud  af  Berøring  med  Epifysen  af 
Humerus6);  derefter  foretoges  Rotation  og  Flek- 


!)  P.  134. 

2)  pévovTog  tov  o£éog  tov  ayxcbvog. 

3)  Proc.  coronoideus. 

4)  Cavitas  sigmoidea  olecrani. 

5)  ro  xafAnvÅov  tov  åyxævog. 

6)  (bo  /ir]  ipavrj  t rjg  %°Qcbvr]g  r\  xecpciÅr)  —  saa  at  Hovedet 
af  Humerus,  o :  den  nederste  Ende)  ikke  berører  det  krumme 
(eller  bøjede  —  Proc.  coronoideus). 

sion  af  Forarmen  i  løftet  Stilling  og  samtidigt 
Tryk  paa  de  Dele,  der  skulde  føres  paa  Plads. 

Ved  de  fuldstændige  eller  delvise  Albuluksa- 
tioner  indad  eller  udad  reponeredes  i  proneret 
eller  supineret  Armstilling  og  Tryk  paa  de  lukse- 
rede  Knogler  i  den  ved  Luksationen  angivne 
Retning  under  samtidig  meget  kraftig  Eksten¬ 
sion.  —  Efter  Repositionen  lagdes  Armen  efter 
Forbinding  i  en  Mitella  med  Haanden  liggende 
noget  højere  end  Albuen  —  den  naturlige  og 
bedst  taalte  Armstilling1).  —  Ogsaa  isoleret  Luk- 
sation  af  Radius  omtales2). 

Ved  ikke-reponeret  Luksation  af  Albuleddet  vil 
der  indtræde  Anhylose,  og  ved  medfødt  Luksa¬ 
tion  bliver  Armens  og  Haandens  Knogler  ligesom 
Fingrene  hæmmede  i  Væksten,  og  Musklerne 
bliver  atrofiske3). 

Sammenligner  man  nu  den  oldgræske  Forfat¬ 
ters  Skildring  af  Albuledsluksationerne  med  Ko- 
nigs,  finder  man  følgende: 

Konig  fremstiller  Luksationerne  bagtil  som 
ufuldstændige  og  fuldstændige ;  ved  den  ufuld¬ 
stændige  bliver  Proc.  coronoid.  staaende  paa  Troch- 
lea,  ved  den  fuldstændige  Luksation  bevæger 
Proc.  coron.  sig  helt  om  i  Fo  vea  postea  humeri. 

Som  det  ses  er  der  Overensstemmelse  mellem 
Nutid  og  Oldtid  med  Hensyn  til  den  ufuldstæn¬ 
dige  Luksation  bagtil  —  den  oldgræske:  fortil. 


x)  P.  132. 

2)  P.  134. 

3)  S.  St. 

Luksationerne  fortil ,  hvor  samtidig  Humerus 
drives  bagtil  —  den  oldgræske  Luksation  —  deles 
i  en  Luksation,  hvor  Spidsen  af  Olecranon  hviler 
paa  Trochlea,  og  en  Luksation,  hvor  Olecranons 
bageste  Flade  hviler  paa  Forfladen  af  Trochlea1). 

—  Her  er  den  oldgræske  Beskrivelse  ikke  saa 
indgaaende  som  Nutidens  —  den  nøjes  med  at 
omtale  Luksationen  som  gaaende  bagtil.  Af  Konig 
omtales  isolerede  Luksationer  af  Ulna  —  bagtil2) 

—  af  Radius  bagtil,  fortil  og  udad3);  saaledes 
har  den  oldgræske  Forfatter  omtalt  isoleret  Luksa¬ 
tion  af  Radius. 

Endelig  omtaler  Konig  samtidig  Luksation  af 
Ulna  bagtil,  Radius  fortil3),  hvor  Oldtidens  Frem¬ 
stilling  ikke  har  noget  tilsvarende.  Men  i  det  hele 
finder  man,  at  den  oldgræske  Kirurgi  var  vidende 
og  erfaren  ogsaa  paa  dette  Omraade  af  Luksa- 
tionslæren.  Og  med  Hensyn  til  Repositionsmeto- 
derne  ligger  det  i  Sagens  Natur,  at  disse  væsen¬ 
ligt  maa  være  de  samme  i  Oldtid  og  Nutid :  Eks¬ 
tension,  Fleksion,  Pro-  og  Supination,  Rotation, 
saaledes  som  det  ogsaa  fremgaar  af  det  ovenfor 
omtalte. 

*  * 

* 

Ved  Luksation  af  Knæleddet  er  det  paa  til¬ 
svarende  Maade  som  ved  Albuledsluksationen 
Femurs  Stilling  til  Tibia,  der  for  den  oldgræske 


!)  P.  104  (K). 

2)  P.  106. 

3)  P.  110. 

Læge  var  det  afgørende  for  Diagnosen  af  Luksa- 
tion  bagtil  eller  fortil,  indad  eller  udad;  ved 
Luksation  bagtil  var  det  Laarbenet,  der  sprang 
tilbage  mod  Poples,  medens  det  ved  Luksation 
fortil  gled  frem  over  Skinnebenets  Ledflade;  og 
ved  Luksation  indad  eller  udad  var  det  ligeledes 
Femurs  Stilling,  Lægerne  rettede  Opmærksom¬ 
heden  imod,  hvorfor  man,  naar  man  talte  om, 
at  en  Patient  var  blevet  kalveknæet,  mente,  at 
hans  Laarben  var  lukseret  indad,  medens  en  hjul¬ 
benet  Patient  havde  sit  Femur  lukseret  udad1). 

Deposition  af  Knæledsluksationen  bagtil  fore¬ 
toges  ved  Fleksion  i  Rygleje,  ved  Fleksion  og 
Calcitration  eller  paa  den  Maade,  at  Patienten 
anbragtes  i  knælende  Stilling  og  derefter  til  Sæde 
paa  Læg  og  Hæl. 

Ved  Calcitration  foretoges  Repositionen  i  Pa¬ 
tientens  oprejste  Stilling,  og  det  lukserede  Knæ¬ 
led  bøjedes  da  stærkt  op  imod  Nates.  Og  ved 
Reposition  paa  Læg  og  Hæl  lod  man  Patienten 
lægge  sig  i  Knæleje,  et  oprullet  Bind  lagdes  i 
Poples,  og  man  lod  derpaa  Patienten  med  hele 
sin  Vægt  sætte  sig  paa  Læg  og  Hæl2). 

Ved  de  andre  Knæledsluksationer  anvendtes 
den  til  hvert  Tilfælde  mest  virksomme  Metode 
—  Ekstension,  Fleksion,  Tryk  paa  den  lukserede 
Del  paa  lignende  Maade,  som  ved  Nutidens  Be¬ 
handling3). 


x)  P.  39. 

2)  Littré  VIII.  P.  67—68. 

3)  Konig,  P.  420—423. 

Luksation  af  Patella  og  Meniskluksation  om¬ 
tales  ikke  af  den  oldgræske  Forfatter.  — 

Luksationer  af  Haandleddet  diagnosticeredes, 
idet  man  gik  ud  fra  en  Armstilling  midt  imellem 
Pronation  og  Supination,  som  indad ,  udad ,  fortil 
eller  bagtil  efter  Retningen  af  Forarmsknoglernes 
Forskydning;  ved  den  hyppigst  forekommende, 
Luksationen  indad,  kan  Fingrene  ikke  bøjes, 
medens  de  ved  Luksation  udad  ikke  kan  stræk¬ 
kes.  Ved  Repositionen  lagdes  Haanden  paa  et 
Bord,  en  Medhjælper  ekstenderede,  en  anden  fore¬ 
tog  Modtræk,  medens  Lægen  ved  Haandkraft 
eller  ved  at  sætte  sin  Fod  imod  trykkede  de 
lukserede  Dele  paa  Plads ;  Armen  lagdes  ved 
Luksation  indad  paa  Underlaget  i  Supinations- 
stilling,  ved  Luksation  udad  i  Pr  onat  ionsstilling. 
Der  tales  ogsaa  om  Luksationer  fortil  og  bagtil 
(i  Forhold  til  Armens  Stilling)  og  om  isoleret 
Luksation  af  Radius  eller  Ulna1). 

Der  anlagdes  efter  Repositionen  en  Forbinding 
paa  Arm  og  Haand  med  Skinne  helt  ned  til 
Fingrene.  Medfødt,  ikke  reponeret  Luksation  af 
Haandleddet  har  Forkortning  af  Haanden  til 
Følge,  og  der  ses  da  Muskelatrofi  paa  den  mod¬ 
satte  Side  af  Luksationen.  —  Ved  Fingerluksa- 
tioner  reponeredes  ved  Træk  og  Modtræk  og 
Tryk  paa  det  lukserede  Fingerled1). 

Imellem  Oldtidens  og  Nutidens  Fremstilling 
af  disse  Luksationer  er  der  væsenlig  kun  den 


b  P.  138. 

Forskel,  at  hvad  der  dengang  kaldtes  indad  eller 
udad  nu  bliver  fortil  eller  volart,  bagtil  eller 
dorsalt,  medens  Oldtidens  Luksationer  fortil  eller 
bagtil  nu  bliver  kaldt  laterale  Luksationer  udad 
eller  indad.  — 

Ved  Luksation  af  Fodens  Knogler  er  det  sær¬ 
lig  den  medfødte  Luksation  —  Pes  varus1),  der 
omtales  som  en  i  sine  mindre  udtalte  Former  ret 
let  helbredeligt  Misdannelse,  særlig  hvis  Behand¬ 
lingen  begyndte  i  den  tidlige  Barnealder,  inden 
Knogler  og  Muskler  havde  lidt  varig  Skade.  De 
fleste  af  de  forskellige  Former  af  Klumpfod  be¬ 
tegnes  som  delvise  Afvigelser  fra  den  normale 
Fodstilling.  Behandlingen  af  Klumpfod  skildres 
nu  saaledes: 

Den  ydre  Underbensknogle  (Fibula2)  skulde 
trykkes  indefter,  Hælbenet  (Calcaneus)  udefter; 
alle  Tæerne,  der  i  Klumpf  odsstillingen  var  ro¬ 
terede  udad  om  Fodens  Længdeakse  —  supi- 
nerede  —  skulde  drejes  indefter  henimod  en  pro- 
neret  Stilling;  i  denne  Stilling  blev  Bandagen  lagt 
med  Vokssalve,  Harpiks,  Kompresser  og  talrige 
bløde  Bind,  der  dog  ikke  maatte  strammes  for 
stærkt,  og  under  Anlæggelsen  af  Bandagen  søgte 
man  at  give  Foden  en  Stilling  videst  muligt  ud¬ 
over  den  naturlige  Stilling  —  en  forceret  Prona- 

b  Den  havde  ikke  noget  særligt  Navn  paa  Græsk. 

2)  Denne  kaldtes  i  den  efterhippokratiske  Tid  megovr]« 
(Littré  P.  164,  N.  23,  cit.  efter  Galens  Komm.).  jtegovr]  be¬ 
tyder  et  spidst  Redskab  til  at  prikke  Hul  med  (en  Syl), 
og  anvendt  paa  Fibula  skal  det  altsaa  betegne  en  spids 
Knogle  (deraf:  Peronæerne). 


47 


tionsstilling;  imellem  de  yderste  Bind  lagdes  nu 
et  saakaldt  »Fodtrin«1)  af  Læder  eller  Bly.  Efter 
at  Bandagen  var  lagt,  syedes  Enden  af  et  af 
Bindene  til  den  Del  af  Forbindingen,  der  laa  om 
den  forreste  Del  af  Foden,  og  dette  tilsyede  Bind 
førtes  op  om  Læggen  for  at  holde  Bandagen  i 
Stilling.  Over  Bandagen  trak  man  (tidligere)  en 
Bly  støvle  af  Form  som  en  Støvle  fra  Kios2 3) ; 
dette  var  dog  ikke  nødvendigt,  naar  blot  Re- 
position  og  Anlæggelse  af  Bandagen  var  foretaget 
paa  rette  Maade;  under  Behandlingen  maatte  vel 
meget  overlades  til  Tiden,  men  Prognosen  stilles 
dog  forholdsvis  gunstig,  idet  det  misdannede 
efterhaanden  vilde  fæstne  sig  i  den  ved  Reposition 
og  Bandage  meddelte  Fodstilling.  — 

Som  et  hensigtsmæssigt  Fodtøj  roses  ogsaa 
de  saakaldte  »Dyndtr  ædere«?)  —  eller  den  ler  etiske 
Støvle 4). 

Ved  komplekse  Luksationer  med  Gennembrud 
af  Huden  og  Saardannelse  reponerede  man  ikke, 
af  Frygt  for  Kramper  (Tetanus)  og  Død,  men 
behandlede  med  Saarmidler;  og  ved  Nekrose  af 


x)  lyvog;  vel  en  Bøjle,  der  lagdes  fra  Peronæalsiden  ind 
under  Foden  med  Greb  paa  dennes  indvendige  Rand  til 
Støtte  for  Lemmet;  derfor:  Fodtrin. 

2)  Denne  kendtes  ikke  mere  i  den  hipp.  Tid  (Littré  268, 
N.  2,  cit.  Galen). 

3)  jirjÅVTidTideq  (af  naréæ,  træder,  og  nrjhoq,  Dynd)  —  en 
Støvle,  der  nøjagtigt  omsluttede  hele  Foden  til  Anklerne 
(en  langskaftet  Støvle)  (Littré  P.  268,  N.  13,  cit.  efter  Galens 
Kommentar). 

4)  Den  kretiske  Støvle  var  endnu  paa  Galens  Tid  i  Brug 
i  Lilleasien  og  paa  Kreta  (Littré  P.  269,  N.  16,  cit.  efter 
Galens  Komm.). 

Knogler  og  Gangræn  af  Bløddele  (ved  Flebitis) 
afventedes  Demarkationens  Indtræden  under  al¬ 
mindelig  Saarbehandling1). 

Hvor  Forfatteren  omtaler  Luksation  af  Akro- 
mion  i  Akromio-Claviculærforbindelsen  —  som 
han  behandler  med  Bandage  og  Armstilling  i 
løftet  Leje  —  har  han  en  interessant  Bemærk¬ 
ning,  der  atter  viser  den  Usikkerhed  i  Diagnosen, 
der  aabenbart  ofte  har  givet  sig  uheldige  Udslag 
i  Lægernes  daglige  Virksomhed.  Han  siger  nem- 
%  at  Lægerne  ofte,  hvor  der  fandtes  en  Luksa¬ 
tion  af  Akromion  i  dettes  Forbindelse  med  Cla- 
vicula,  diagnosticerede  en  Skulderluksation,  idet 
de  lod  sig  vildlede  af  det  prominerende  Akromion 
og  den  tilsyneladende  affladede  Skulderrunding; 
og  dette  hændte  endog  Læger,  der  ikke  var  af 
de  ringeste  —  en  Fejltagelse,  der  da  voldte  megen 
Fortræd  paa  Grund  af  deres  forgæves  Forsøg  paa 
at  reponere  en  »Skulderluksation«,  som  ikke  var 
til  Stede;  og  de  afstod  først  fra  deres  unyttige 
Bestræbelser,  naar  man  havde  overbevist  dem 
om  Fejltagelsen  —  ja,  nogle  lod  sig  ikke  engang 
retlede,  men  opgav  først  deres  Repositionsforsøg, 
naar  de  var  kommet  til  den  Opfattelse,  at  Re- 
position  af  »Skulderluksationen«  var  umulig2). 

Som  det  af  ovenstaaende  vil  ses  betegnedes 
paa  den  Tid  Læsionen  af  Forbindelsen  mellem 
Akromion  og  Clavicula  som  en  »Luksation«,  medens 


!)  P.  268— 288. 

2)  P.  116—118. 

man  i  Nutiden  maa  kalde  det  en  Kontinuitets¬ 
adskillelse. 

*  * 

* 

Luksation  af  Underkæben  omtales  som  sjæld¬ 
nere  forekommende,  idet  Ledforbindelsen  med 
Overkæben  og  Tilheftningen  til  Kraniet  er  meget 
kraftig  og  stærk;  men  der  er  dog  Tilfælde  af 
ensidig  eller  dobbeltsidig  Luksation,  af  hvilke  den 
første  er  Kendemærket  ved,  at  Underkæben  staar 
frem  og  er  forrykket  til  den  anden  Side,  Munden 
staar  aaben  og  ikke  kan  lukkes  og  Processus 
coronoideus  springer  frem  mod  Overkæben.  Re- 
positionen  foret  oges  paa  den  Maade,  at  man, 
efter  at  Patienten  var  lagt  i  Rygleje,  hvilende 
paa  en  velfyldt  Pude,  først  bevægede  Under¬ 
kæben  fra  Side  til  Side,  idet  Patienten  opfor¬ 
dredes  til  at  slappe  Musklerne  saa  meget  som 
muligt  og  følge  med  Bevægelserne,  hvorpaa  man 
ved  at  øve  et  Tryk  paa  Kæben  til  Siden  og  for¬ 
fra  bagtil  førte  den  lukserede  Halvdel  paa  Plads. 
—  Ved  dobbeltsidig  Luksation,  hvor  der  ikke  er 
Stillingsændring  til  nogen  af  Siderne  —  Tænderne 
i  Over-  og  Undermund  svarer  til  hinanden  — 
reponeredes  ved  Tryk  forfra  bagtil1). 

Til  Afslutning  af  denne  Fremstilling  skal  endnu 
de  oldgræske  Lægers  Behandling  af  Ryghvirvel¬ 
forskydninger  omtales.  —  Ved  Kyfose  eller  Sko- 
liose,  fremkommet  som  Følge  af  et  Fald  eller  et 
Slag  eller  opstaaet  ved  Sygdom,  var  Ophængnings - 


!)  P.  146. 

og  Sukkussionsmetoden  anvendt  af  mange  Læger; 
men  som  Forfatteren  allerede  tidligere  ved  Om¬ 
talen  af  Repositionerne  ved  Hofteledsluksationer 
har  vist  sig  at  være  en  afgjort  Modstander  af 
saadanne  voldsomme  Metoder,  ser  man  ham  og- 
saa  her  give  sit  mere  humane  Syn  paa  disse 
Ting  til  Kende,  idet  han,  efter  at  have  erklæret, 
at  han  ikke  har  set  noget  heldigt  Udfald  af  denne 
Metode,  fortsætter  saaledes:  »den  benyttes  oftest 
af  Læger,  der  ønsker  at  forbavse  den  store 
Mængde;  for  Hoben  er  det  et  beundringsværdigt 
Skuespil  at  se  et  Menneske  ophængt  eller  hævet 
i  Vejret  eller  lignende;  det  tales  der  om,  og  det 
berømmes  vidt  og  bredt,  uden  at  nogen  tænker 
paa,  om  der  kommer  noget  godt  eller  slet  ud  af 
en  saadan  Behandlingsmaade ;  og  saavidt  jeg  ved, 
anvender  Lægerne  den  (ovenikøbet)  forkert.  Me¬ 
toden  er  en  gammel  Opfindelse,  og  jeg  er  fuld 
af  Beundring  for  den  første  Opfinder  saavel  af 
denne  som  af  andre  mekaniske  Indretninger  .  .  . 
og  jeg  vilde  ikke  være  ked  af  det,  om  en  eller 
anden  ved  et  godt  og  velanvendt  Apparat  skulde 
faa  sin  Misdannelse  rettet;  men  jeg  selv  vilde 
skamme  mig  for  at  anvende  denne  Metode ,  der 
hører  hjemme  i  Bedragernes  Kreds«1). 

Forfatteren  skildrer  derefter  selve  Metoden  som 
den  skulde  anvendes,  hvis  man  endelig  vilde  be¬ 
nytte  den;  men  han  havde  ingen  Tiltro  til  den 
og  tilføjer:  »det  er  skændigt  i  al  Kunst  og  ikke 
mindst  i  Lægekunsten,  naar  der  efter  megen 

Møje  og  Besvær,  vidtløftig  Snak  og  Stillen  til 
Skue  ikke  opnaaes  nogetsomhelst  nyttigt«1). 

Derefter  omtales  Forskydninger  (Incurvationer) 
af  Ryghvirvler;  de  er  sjældne  i  Retningen  fortil 
eller  bagtil,  da  Ledforbindelser  og  Ligamenter  er 
særdeles  kraftige,  og  sker  der  en  saadan  For¬ 
skydning,  i  ret  Vinkel  ind  mod  Rygmarven,  vil 
Døden  indtræde  som  Følge  af  Tryk  paa  denne. 
—  Og  han  tilføjer,  at  Lægerne  her  ofte  viser 
deres  Uvidenhed,  idet  de  ved  Læsioner  af  Ryg¬ 
søjlen  diagnosticerer  Forskydning  af  Ryghvirvler, 
fordi  de  forveksler  Brud  af  Processus  spinosi  med 
Dislokation  af  Vertebrae;  Processus  spinosi  frak- 
tureres  let,  og  det  læderede  Sted  bliver  fordybet, 
og  Lægerne  tror  da,  at  de  afrundede  Ender  af 
Torntappene  er  selve  Hvirvlen;  de  erklærer  da, 
at  der  er  Hvirvelbrud  og  Dislokation  fremefter, 
men  at  det  hele  iøvrigt  er  ganske  farefrit;  da 
nu  Brud  af  Processus  spinosi  heles  let,  synes 
Udfaldet  at  give  dem  Ret  i  deres  gunstige  Pro¬ 
gnose,  men  det  er  kun,  fordi  de  i  deres  Uviden¬ 
hed  har  taget  fejl«2). 

Men  iøvrigt,  fortsætter  Forfatteren,  kan  der 
indtræde  Forskydning  af  Ryghvirvler  (og  Hals¬ 
hvirvler)  ved  Fald  eller  Stød,  og  Rygmarven  kan 
taale  en  saadan  Læsion,  naar  det  ikke  er  en 
vinkelret  virkende  Forskydning,  men  den  kan 
give  sig  Udslag  i  en  Krumning  af  Rygsøjlen  (og 
Rygmarven). 


b  P.  188—190. 

2)  P.  196—200. 

Ved  Dislokation  og  Inkurvation  bagtil  an¬ 
vendte  man  et  Strækapparat,  hvis  Indretning  og 
Anvendelse  skildres  saaledes:  Patienten  blev  med 
Legemets  Forflade  nedad  lagt  paa  et  med  Tæp¬ 
per  dækket  Træunderlag;  ved  hver  Ende  af  dette 
satte  man  en  Stolpe,  fæstnet  i  Jorden;  gennem 
Armhulerne  førtes  et  dobbelt  sammenfoldet  Baand 
eller  en  Rem,  der  blev  lagt  to  Gange  om  Krop¬ 
pen  og  saa  højt  op  i  Aksillerne  som  muligt; 
Enderne  af  Baandet  eller  Remmen  førtes  op  over 
Skuldrene  og  fæstedes  til  Stolpen  ved  Hoved¬ 
enden;  et  andet  Baand  lagdes  ovenfor  Knæene 
og  et  tredje  ved  Anklerne  og  fra  begge  disse 
førtes  Enderne  hen  til  Stolpen  ved  Fodenden  og 
fæstet  dér ;  endelig  lagdes  et  langt  og  bredt 
Linnedstykke  om  Lænderne,  og  dets  Ender 
fæstedes  ligeledes  til  Fodstolpen;  Armene  var  i 
strakt  Stilling  fæstede  langs  Kroppen.  Eksten¬ 
sion  og  Kontraekstension  foretoges  nu  af  et  Par 
Medhjælpere,  medens  Lægen  ved  at  lægge  begge 
sine  Hænder,  den  ene  ovenpaa  den  anden,  paa 
Læsionsstedet  søgte  at  trykke  den  dislocerede 
Del  i  Leje. 

En  anden  Metode  var  følgende:  man  nedgra¬ 
vede  ved  Underlagets  ene  Langside  en  Stolpe, 
hvori  der  i  passende  Højde  fandtes  en  vand¬ 
ret  Indskæring;  eller  Underlaget  stilledes  langs 
en  Mur,  hvori  der  dannedes  en  lignende  Indhug- 
ning ;  i  Indskæringen  eller  Indhugningen  anbragtes 
den  ene  Ende  af  et  Bræt,  hvorpaa  dette  af  Lægen 
blev  trykket  ned  mod  det  med  en  Pude  dæk- 

kede  Hvirvelparti;  samtidig  foretoges  Træk  og 
Modtræk  fra  Hoved-  og  Fodende  af  Underlaget. 
—  Denne  Metode  erklæres  for  at  være  farefri, 
»naar  den  foretages  af  øvede  Folk  og  uden  at 
overdrive  noget  af  det,  der  skal  gøres«.  — 

Undertiden  søgte  man  at  udøve  et  endnu  kraf¬ 
tigere  Tryk  paa  den  med  en  Pude  dækkede  De¬ 
formitet  ved  de  atter  og  atter  gentagne  Stød, 
der  rettedes  mod  den  derved,  at  Lægen  satte  sig 
paa  den,  rejste  sig  og  paany  lod  sig  falde  ned 
paa  Puden;  eller  man  stemte  Foden  mod  Defor¬ 
miteten  for  paa  denne  Maade  at  udøve  et  Tryk1). 

Disse  Metoder  omtales  uden  nærmere  Kom¬ 
mentar,  men  efter  Forfatterens  tidligere  Udtalel¬ 
ser  at  dømme  er  det  lidet  sandsynligt,  at  han 
har  været  tilbøjelig  til  at  godkende  dem. 

*  * 

* 

»Les  traités  Des  fractures  et  Des  articulations 
(sont)  une  des  plus  précieuses  productions  de  la 
science  et  de  la  littérature  grecques«  er  en  Ud¬ 
talelse  af  Littré2),  der  viser,  hvor  højt  han  værd¬ 
satte  disse  fremragende  Værker  i  den  oldgræske 
Lægevidenskab;  og  denne  Bedømmelse  vil  blive 
staaende  som  et  afgørende  Vidnesbyrd.  — 

Det  fremgaar  vel  af  den  foregaaende  Skildring, 
at  der  i  Datidens  Lægestand  har  været  mange 
Udøvere  af  Lægekunsten,  der  af  de  førende  Læger 
maatte  kendemærkes  som  mindre  heldige  Med- 


!)  P.  200—212. 

2)  Argument  Vol.  IV,  P.  75. 

lemmer  af  Standen;  det  var  en  Følge  af  den 
Maade,  hvorpaa  Lægeuddannelsen  foregik  —  i 
et  Lærlingeforhold  til  en  eller  anden  kendt  Læge, 
uden  at  der  efter  endt  Læretid  skulde  aflægges 
nogen  afsluttende  offenlig  Prøve ;  men  det  ses 
ogsaa,  at  der  har  været  indsigtsfulde  og  kund¬ 
skabsrige  Læger,  der  ved  deres  videnskabelige  og 
praktiske  Virksomhed  har  fremmet  Videnskab  og 
Lægekunst,  hvad  der  afgjort  gør  sig  gældende  i 
de  af  Littré  med  saa  rosende  Lovord  omtalte 
Skrifter.  —  De  oldgræske  Læger  har  saaledes  paa 
Luksationslærens  Omraade  været  vidt  fremme  og 
evnet  at  give  en  Fremstilling  af  dette  Æmne, 
som  paa  væsenlige  Punkter  er  i  Overensstemmelse 
med  Nutidens  Luksationslære. 

